钦定古今图书集成/明伦汇编/氏族典/第197卷 > 《廖用贤尚友录》 > 乔迁高
## 钦定古今图书集成/明伦汇编/氏族典/第197卷 > 《廖用贤尚友录》 > 乔迁高

按《山西通志》：“迁高，定襄人，任巩昌知府。监孙督师军
事，署潼关道。癸未十月朔，孙督师河南失利，退守潼
关。迁高分捍南城，极力坚守。至初六日，城陷，诸将溃
走，迁高挺身巷战，大声呼曰：‘我监军道乔迁高也’！”力
杀数贼而死。子生员象观，同妻史氏，闯乱自缢死。